CELEX: 32006D0003
Language: lt
Date: 1142208000000
Title: 2006/248/EB: 2006 m. kovo 13 d.  Europos centrinio banko sprendimas, iš dalies keičiantis Sprendimą ECB/2002/11 dėl Europos centrinio banko metinės atskaitomybės  (ECB/2006/3)

28.3.2006   
            
            
               LT
            
            
               Europos Sąjungos oficialusis leidinys
            
            
               L 89/56
            
         
      EUROPOS CENTRINIO BANKO SPRENDIMAS
   
   2006 m. kovo 13 d.
   iš dalies keičiantis Sprendimą ECB/2002/11 dėl Europos centrinio banko metinės atskaitomybės
   (ECB/2006/3)
   (2006/248/EB)
   EUROPOS CENTRINIO BANKO VALDANČIOJI TARYBA,
   atsižvelgdama į Europos centrinių bankų sistemos ir Europos centrinio banko statutą (toliau – Statutas), ypač į jo 26.2 straipsnį,
   kadangi:
   Siekiant didesnio skaidrumo būtina paaiškinti, kaip Europos centrinio banko (ECB) pensijų sistema pateikiama ECB atskaitomybėje. 2002 m. gruodžio 5 d. Sprendimo ECB/2002/11 dėl Europos centrinio banko metinės atskaitomybės (1) II priedas turi būti iš dalies pakeistas, kad būtų atsižvelgta į tai, jog šis straipsnis įtraukiamas į ECB balanso įsipareigojimų dalį 12 straipsnyje „Kiti įsipareigojimai“,
   NUSPRENDĖ:
   1 straipsnis
   Pakeitimai
   Sprendimo ECB/2002/11 II priedas iš dalies keičiamas remiantis šio Sprendimo Priedu.
   2 straipsnis
   Įsigaliojimas
   Šis sprendimas įsigalioja jo priėmimo dieną.
   
      Pasirašyta Frankfurte prie Maino, 2006 m. kovo 13 d.
      
         
            ECB pirmininkas
         
         Jean-Claude TRICHET
         
      
   
   
      (1)  OL L 58, 2003 3 3, p. 38. Sprendimas su pakeitimais, padarytais Sprendimu ECB/2005/12 (OL L 311, 2005 11 26, p. 43).
   
      PRIEDAS
      Sprendimo ECB/2002/11 II priedo daliniai pakeitimai: balanso sudarymo ir jo vertinimo taisyklės
      Sprendimo ECB/2002/11 II priedas iš dalies keičiamas taip:
      
                  1.
               
               
                  balanso straipsnyje „Turtas, 11.3 straipsnis Kitas finansinis turtas“, skiltyje „Balanso straipsnio turinys“, išbraukiamas šis sakinys:
                  „Investicijų portfeliai, susiję su pensijų fondais ir pašalpų fondais“;
               
            
                  2.
               
               
                  balanso straipsnio „Įsipareigojimai, 12.3 straipsnis Įvairūs kiti įsipareigojimai“ pirmoje eilutėje, skiltyje „Balanso straipsnio turinys“, įterpiamas šis sakinys:
                  „Grynasis pensijų įsipareigojimas“;
               
            
                  3.
               
               
                  balanso straipsnyje „Įsipareigojimai, 13 straipsnis Atidėjimai“, skiltyje „Balanso straipsnio turinys“, išbraukiamas šis sakinys:
                  „Pensijoms“.